recursal/SuperWikiNEXT-32B huggingface dataset:
**பதுளை தொடருந்து நிலையம்** இலங்கையின் ஊவா மாகாணத்தின் தலைநகரான பதுளையில் அமைந்துள்ள ஒரு தொடருந்து நிலையம் ஆகும். இது முதன்மை வழித்தடத்தின் கடைசி நிலையமாகும். கொழும்பிலிருந்து 292.3 km (181.6 mi) தொலைவில் அமைந்துள்ள இந்நிலையம் சராசரி கடல் மட்டத்திற்கு மேல் 652.43 m (2,140.5 அடி) இல் அமைந்துள்ளது. பதுளை நகர மத்தியிலிருந்து சுமார் 1 km (0.62 mi) தூரத்திலுள்ளது. முதன்மை வழித்தடத்தில் இயங்கும் பொடி மெனிகே மற்றும் உடரட்ட மெனிகே விரைவு தொடருந்து வண்டிகள் உட்பட பல தொடருந்துகள் இந்த நிலையத்தில் முடிவடைகின்றன.

நானுஓயாவிலிருந்து பதுளை வரையிலான பாதையின் கட்டுமானம் 1924 இல் நிறைவடைந்தது. பயணிகள் போக்குவரத்து 1924 ஆம் ஆண்டு பெப்ரவரி 5 ஆம் திகதி ஆரம்பிக்கப்பட்டது. இருப்பினும் நிலையம் உத்தியோகபூர்வமாக ஏப்ரல் 5, 1924 வரை திறக்கப்படவில்லை. மலையக தொடருந்துப் பாதையின் கடைசி நிலையம் இதுவாகும். மேலும் இந்த நிலையம் தொடருந்து இயந்திரத்தைத் திருப்பக்கூடிய திருப்பு மேசை ஒன்றைக் கொண்டுள்ளது. இந்த நிலையத்தில் தொடருந்து நிலைய அதிபர், சிறு பணியாளர்கள், உதவி ஊழியர்கள் என சுமார் 100 பேர் பணிபுரிகின்றனர். இந்த நிலையம் மலையகத் தொடருந்துப் பாதையின் மிக அழகான நிலையங்களில் ஒன்றாகும்.

வழித்தடம்
---------

| முந்தைய நிலையம் |   | [[{{{title}}}]] |   | அடுத்த நிலையம் |
| --- | --- | --- | --- | --- |
| ஹாலி எல |   | முதன்மை வழித்தடம் |   | *முடிவிடம்* |

மேற்கோள்கள்
-----------

1. ↑  "Cameos of the Past: First train on line to Badulla from Colombo". *Sunday Observer*. 19 July 2010. .
**மஞ்சள்** சட்டென்று கண்ணுக்குப் புலப்படும் நிறம். இதனாலேயே எச்சரிக்கை அறிவிப்புகள் மஞ்சள் நிறப்பலகைகளில் எழுதப்படுகின்றன.

வெப்ப மண்டலப் பகுதி
-------------------

வெப்ப மண்டலப் பகுதிகளில் பழுத்த இலை மஞ்சளாக இருப்பதும், குளிர் நாடுகளில் இலையுதிர் காலத்தில் மேப்பிள் போன்ற மரங்களின் இலைகள் பசியம் அற்று, மஞ்சளாகவ்வோ சிவப்பாகவோ மாறும்.

ஒளியலைகள்
---------

கண்ணின் மணியின் பின்னே, விழித்திரையில் உள்ள ஒளி உணரும் நுண்கூம்புகளில் நெட்டலை (அலைநீளம் கூடியது), நடு அலை வரிசைகள் இரண்டையும் உணரும் நுண்கூம்புகளை ஏறத்தாழ ஈடாக தூண்டுகின்றது. ஆனால் சிற்றலை (சிறிய அலைநீளம் கொண்டவை) உணரிகளைத் தூண்டுவதில்லை. அதாவது சிவப்பு, பச்சை போன்ற நிறங்களுக்கான ஒளியலைகள் சற்று நீளமான அலைகள் - அத்தகு நெட்டலைகளால் தூண்டப்படுகின்றன, ஆனால் ஊதா போன்ற சிற்றலைகளால் தூண்டப்ப்படுவதில்லை.
 ஏறத்தாழ 570–580 நானோமீட்டர் அலைநீளம் கொண்ட ஒளியலைகள் மஞ்சள் நிறம் தருகின்றன.

### நாடுகளின் கொடிகளில் மஞ்சள் நிறம்

உலகின் மிகப்பெரிய மற்றும் சிறந்த நாடுகளில் பயன்படுத்தப்படுகின்ற அவர்களின் நாட்டுக் கொடியில் (சீனா, இந்தியா, பிரேசில்) மஞ்சள் அல்லது தங்க நிறம் பயன்படுத்தப்பட்டுள்ளது.

மேற்கோள்களும் அடிக்குறிப்புகளும்
--------------------------------

1. ↑  W3C TR CSS3 Color Module, HTML4 color keywords
2. ↑  James W. Kalat (2005). *Introduction to Psychology*. Thomson Wadsworth. பக். 105. பன்னாட்டுத் தரப்புத்தக எண்:053462460X. .
Historic site in பிரயாக்ராஜ்வார்ப்புரு:SHORTDESC:Historic site in பிரயாக்ராஜ்
**கார்வா கோட்டை** (*Garhwa Fort*) இந்தியாவின் உத்தரப் பிரதேசத்தில் உள்ள அலகாபாத்தில் உள்ள ஒரு கோயில் வளாகமாகும். இது குப்தர் காலத்தைச் சேர்ந்ததாகும். கோவிலின் இடிபாடுகள் 18 ஆம் நூற்றாண்டில் ராசா பாகேல் ராசா விக்ரமாதித்யாவால் பலப்படுத்தப்பட்டன. கோட்டை ஒரு வகையான சதுரமான உள்ளகம் மற்றும் அணிவகுப்புகளைக் கொண்ட தோற்றத்தைக் கொண்டுள்ளது. இந்த கோட்டையில் குப்தர் காலத்தைச் சேர்ந்த பல நினைவுச்சின்னங்கள் உள்ளன. இவை 5 மற்றும் 6 ஆம் நூற்றாண்டுகளுக்கு முந்தையவை. 11 அல்லது 12 ஆம் நூற்றாண்டைச் சேர்ந்த விஷ்ணுவின் அனைத்து 10 அவதாரங்களையும் குறிக்கும் ஒரு உருவம் கோட்டையில் மிகவும் குறிப்பிடத்தக்கதாகும்.

சிற்பங்கள்

மேற்கோள்கள்
-----------

1. ↑  "GOVERNMENT OF INDIA DEPARTMENT OF ARCHAEOLOGY CENTRAL ARCHÆOLOGICAL LIBRARY". India: Indira Gandhi National Centre for the Arts. .
2. ↑  Kumar, Arjun (2018-12-20). "Some iconic, historical landmarks that lent Allahahad its identity & a new name". India: தி எகனாமிக் டைம்ஸ். .
3. ↑  Rashid, Omar (2013-03-30). "Rising from the ruins" (in en-IN). *The Hindu* (தி இந்து). .
4. ↑  "गढ़वा के किले में होगा इतिहास का दीदार" (in hi). Dainik Jagran. .
**அப்பாச்சி இணைய வழங்கி** (Apache HTTP Server) ஒரு கட்டற்ற இணைய வழங்கி மென்பொருளாகும். இது யுனிக்சு, லினிக்சு, விண்டோசு, நாவல் நெட்வெர் போன்ற பல்வேறு இயங்குதளங்களில் இயங்கக் கூடியது. அப்பாச்சி இணைய வழங்கியானது ஆரம்பத்தில் உலகளாவிய வலையமைப்பின் வளர்ச்சிக்குதவியதுடன் இன்றளவும் உலகில் மிக அதிகமாகப் பயன்படுத்தப்படும் இணைய வழங்கி மென்பொருளாக உள்ளது. அத்துடன் இதுவே மற்றை இணைய வழங்கி மென்பொருட்களிற்கு மாதிரியாகத் திகழ்கின்றது. அப்பாச்சி மென்பொருட்களானது கட்டற்ற நிரலாலாளர்களால் விருத்தி செய்யப் படுகின்றது.

வரலாறு
------

ஆரம்பத்தில் வெளிவந்தபோது இது நெட்சுகேப்பின் இணைய வழங்கியின் (இன்றைய சண் யா சிசுடம் இணைய வழங்கி) அன்றிலிருந்து ஏனைய யுனிக்சு இயங்குதளத்தின் போட்டியாளராக விளங்கத் தொடங்கி ஏப்ரல் 1996 இல் உலகில் மிகப் பிரபலமான இணைய வழங்கி மென்பொருளாக மாற்றமடைந்தது. மே, 1999 இல் 57% மான இணையத்தளங்கள் அப்பாச்சியினையே பாவித்தன. பெப்ரவரி 2006 இல் 68% வீதமான இணையத்தளங்கள் அப்பாச்சியினையே பாவித்தன.

பயன்பாடு
--------

உலகளாவிய வலையின் நிலையான மற்றும் மாறுகின்ற உள்ளடக்கங்களைக் காண்பிப்பதற்காக வசதிகள் **அப்பாச்சி** இணைய வழங்கியில் இருந்து எதிர்பார்க்கப் படுகின்றது.

லாம்ப் (LAMP) என ஆங்கிலத்தில் அழைக்கபடும் பிரபலான லினக்சு, அப்பாச்சி, மையெசுக்யூயெல், பி.எச்.பி/பெர்ள்/பைத்தோன் இது முக்கியமான ஒன்றாகும்.

அப்பாச்சி இணைய வழங்கியானது வேறு மென்பொருட்களுடனும் விநியோகிக்கப் படுகின்றது. எடுத்துக் காட்டாக ஆரக்கிள் தகவற்தளம், ஐ.பி.எம் வெப்ஸ்பியர் பிரயோக வழங்கி, ஆப்பிள் கணினிகளின் மக்ஓஸ் X உடனும் ஒருங்கிணைக்கப் பட்டுள்ளது. இது தவிர போர்லாண்ட் மென்பொருட்களான டெல்பி மற்றும் லினக்ஸ்ஸிற்கான் கைலிக்ஸ்சும் **அப்பாச்சியை** ஆதரிக்கின்றன.

அப்பாச்சி கோப்பொன்றை பாதுகாப்பாக இணையமூடாகப் பகிர்வதற்காக வசதிகளை வழங்குகின்றது. எடுத்துக் காட்டாக பயனர் ஒருவர் அப்பாச்சியின் மூலக் கோப்புறைப் பக்கத்தில் (root) கோப்பொன்றை போட்டு அதைப் பகிர முடியும்.

இணயப் பக்கங்களை விருத்திசெய்யும் நிரலாக்கர்கள் தமது கணினிகளில் அப்பாச்சி இணைய வழங்கியை நிறுவிப் பரீட்சிப்பது வழமை.

நிறுவுதலும் மேலாண்மையும்
------------------------

### உபுண்டு/டேபியன்

அப்பாச்சியை நிறுவ பின்வரும் கட்டளைகளைப் பயன்படுத்தலாம்.

```
sudo apt-get install apache2
sudo /etc/init.d/apache2 restart

```

நீங்கள் நிறுவிய பின்பு, உலாவியில்  என்ற முகவரிக்குச் சென்றால், அங்கு It Works என்ற அப்பாச்சியின் இயல்பு வலைத்ப்பக்கத்தைப் பார்க்கலாம். இயல்பாக அப்பாச்சி /var/www என்ற அடைவில் வலைத்தளங்களைப் பார்க்கும்.

வெளியிணைப்புக்கள்
-----------------

* அப்பாச்சி இணைய சேவர் அதிகாரப்பூர்வ இணையத்தளம். - (ஆங்கில மொழியில்)
* ONLamp.com Apache DevCenter பரணிடப்பட்டது 2006-07-21 at the வந்தவழி இயந்திரம் - (ஆங்கில மொழியில்)
* அப்பாச்சி வீக் - (ஆங்கில மொழியில்)
* அப்பாச்சி செய்திகள் - (ஆங்கில மொழியில்)

### எப்படிச் செய்வது

* How to Install And Configure Apache In Ubuntu - (ஆங்கில மொழியில்)
**வீராப்பு** (*Veerappu*) என்பது 2007 ஆம் ஆண்டு வெளியான இந்திய தமிழ் அதிரடி நாடகத் திரைப்படமாகும், இப்படத்தை பத்ரி இயக்கினார். இது 1995 ஆண்டு வெளியான மலையாளத் திரைப்படமான பரதனின் *ஸ்படிகம்* என்ற படத்தின் மறு ஆக்கம் ஆகும். இந்த படமானது சுந்தர் சி. கதாநாயகனாக நடித்த இரண்டாவது படமாகும். இவருடன், கோபிகா, பிரகாஷ் ராஜ், விவேக், சந்தனம் ஆகியோர் நடித்தனர். டி. இமான் இசையமைத்தார். படத் தொகுப்பை மு. காசி விஸ்வநாதன் மேற்கொண்டார். இந்தப் படம் வணிகரீதியான வெற்றியை ஈட்டியது.

கதை
---

தந்தைக்கும் மகனுக்கும் இடையிலான ஒரு தன்முனைப்பு மோதலைச் சுற்றியே கதை சுழல்கிறது. புலிப்பாண்டி ( சுந்தர் சி. ) ஒரு உள்ளூர் ரவுடியும், கணித ஆசிரியர் வேதக்கண்ணுவின் ( பிரகாஷ் ராஜ் ) மகன் ஆவான். வேதக்கண்ணு புலிப்பாண்டியை ரவுடி என்பதற்காகவும் கணிதத்தில் தேர்ச்சி பெறாததற்காகவும் வெறுக்கிறார். கதையின் பின்னோக்கிய பயணத்தின் ஒரு பகுதியாக, சிறுவயது புலிப்பாண்டி இயற்பியலில் மிகவும் சிறந்தவன் என்று காட்டப்பட்டுகிறது. ஆனால் அவனது தந்தை, கணித ஆசிரியராக இருப்பதால், அவன் கணிதத்தில் சிறந்து விளங்க வேண்டும் விரும்புகிறார், அது அவனால் முடியவில்லை. தொடர்ச்சியான உடல் மற்றும் மன இம்சைகளினின் விளைவாக, புலிப்பாண்டி வளர வளர தவறான பாதையில் செல்கிறான். இதற்கிடையில், போட்டி கும்பல்களும் போலீசாரும் அவனைக் கொல்ல முயற்சிக்கிறார்கள். ஆனால் அவன் தற்செயலாக அவனது ஒன்றிவிட்ட தங்கையும், தனது தந்தைக்கு முறைதவறி பிறந்த ஒரு பெண்ணால் காப்பாற்றப்படுகிறான். புலி தனது ஒன்றுவிட்ட சகோதரியின் எதிர்பாராத உதவிக்கு ஈடாக உதவுகிறான். மேலும் அவரளது பாதுகாப்பிற்காக உறுதி அளிக்கிறான். போட்டி கும்பல்கள் அவளைக் கொன்று, அவனது தந்தையின் மீது அந்தப் பழியைப் போடுகின்றன. புலி எப்படி உண்மையை வெளிச்சத்திற்குக் கொண்டு வந்து தனது குடும்பத்தினருடன் ஒன்று சேர்கிறான் என்பது திரைப்படத்தின் எஞ்சிய பகுதியாக உள்ளது.

நடிகர்கள்
---------

* சுந்தர் சி. புலிப்பாண்டியாக
* கோபிகா (நடிகை) பார்கவியாக
* பிரகாஷ் ராஜ் புலியின் தந்தை வேதக்கண்ணுவாக
* விவேக் ரத்தன்னாக
* மணிகண்டன்
* அஞ்சு கொடியாக
* தேஜாஸ்ரீ
* சந்தோஷி புலியின் தங்கையாக
* சுமித்ரா புலியின் தாய் காந்திமதியாக
* சந்தானம் பிலியின் நண்பணாக
* பிரேம் புலியின் மைத்துனனாக
* சோபராஜ் ஊழல் காவல் ஆய்வாளர் காட்டு ராஜாவாக
* விச்சு விசுவநாத் காட்டுராஜாவின் உதவியாளராக
* லொள்ளு சபா மாறன் - மொக்கையாக

இசை
---

இப்படத்திற்கு டி. இமான் இசையமைத்தார்.அனைத்துப் பாடல்களையும் எழுதியவர் கே. எஸ். செல்வராஜ். 

|  |  |
| --- | --- |
| பாடல்கள் |  |
| # | பாடல் | பாடகர்(கள்) | நீளம் |  |
| 1. | "புளிய கிளி ஜெயிச்சா"   | ஹரிஷ் ராகவேந்திரா, மதுஸ்ரீ | 04:54 |
| 2. | "ரவுண்டுகட்ட அடி"   | பார்கவி | 04:37 |
| 3. | "போனா வருவீரோ"   | ஜனனி மதன்பாப் | 05:39 |
| 4. | "Mathematical Expression (கணக்கு)"   | மாணிக்க விநாயகம் | 04:06 |
| 5. | "போனா வருவீரோ - மறுகலவை"   | டி. இமான், ஜெய் | 05:27 |
| **மொத்த நீளம்:** | **24:43** |  |

குறிப்புகள்
-----------

1. ↑  "காப்பகப்படுத்தப்பட்ட நகல்". 2022-01-26 அன்று மூலம் பரணிடப்பட்டது. 2021-02-04 அன்று பார்க்கப்பட்டது.
உருத்தேனிரிடோ ஓசுமின் மற்றும் பிளாட்டர்சைட்டு கனிமங்களின் பிரதிபலிப்பு எலக்ட்ரான் படம்
**உருத்தேனிரிடோ ஓசுமின்** (*Rutheniridosmine*) என்பது (Ir,Os,Ru) என்ற வாய்ப்பாட்டால் விவரிக்கப்படும் ருத்தேனியம், இரிடியம் மற்றும் ஓசுமியம் ஆகிய தனிமங்களின் இயற்கையாகத் தோன்றும் கனிம உலோகக் கலவையாகும். அறுகோண வடிவத்தில் ஒளிபுகாப் படிகங்களாக, வெள்ளியைப் போன்ற-வெள்ளை நிறத்தில் உருத்தேனிரிடோ ஓசுமின்காணப்படுகிறது. இந்த கனிம உலோகக் கலவையின் உலோகத் துகள்கள் மோவின் கடினத்தன்மை அளவு கோலில் ஆறு என்ற கடினத்தன்மை மதிப்பை பெற்றுள்ளன. பிளாட்டினம், பலேடியம், ரோடியம், இரும்பு மற்றும் நிக்கல் ஆகிய உலோகங்கள் அசுத்தங்களாக உருத்தேனிரிடோ ஓசுமினுடன் காணப்படுகின்றன.

உருத்தேனிரிடோ ஓசுமினுடன் இசுபெரிலைட்டு, ஓலிங்வொர்தைட்டு, இரிடார்செனைட்டு, உருத்தெனார்செனைட்டு, மைச்செனரைட்டு, இலாரைட்டு, கெவர்சைட்டு, மோன்சைட்டு மற்றும் குரோமைட்டு ஆகிய கனிமங்கள் சேர்ந்து தோன்றுகின்றன.

கனடா நாட்டின் பிரித்தானிய கொலம்பியாவின் உரூபி கிரீக் மற்றும் புல்லியன் சுரங்கம் , அமெரிக்காவின் பென்சில்வேனியா மாநிலத்திலுள்ள இசுபுரூசு கிரீக், சப்பான் ஆகிய நாடுகளில் உருத்தேனிரிடோ ஓசுமின் கிடைக்கிறது.

மேற்கோள்கள்
-----------

1. 1 2  Rutheniridosmine data on Mindat.org
2. ↑  The Handbook of Mineralogy
ஆதிச்சநல்லூர் அகழ்வில் கண்டெடுக்கப்பட்ட **மூலப் பிராமி** எழுத்துக்கள் பொறித்த பொருட்கள்
**மூலப் பிராமி** (Rudiment Tamil Brahmi Script) என்பது தமிழ் பிராமி போன்ற பிராமி எழுத்துக்களின் தாய் என ஆராய்ச்சியாளர்களால் கருதப்படும் எழுத்து முறையாகும். வளர்ச்சியடைந்த தமிழ் பிராமி எழுத்துக்கள் கி.மு.300 முதல் தமிழகத்தில் காணப்படுகின்றன. இவற்றை ஆராய்ந்த ஆராய்ச்சியாளர்கள் இந்த தெளிவான தமிழ் பிராமி எழுத்துக்களுக்கு முன் தெளிவற்ற எழுத்துக்கள் இருந்திருக்கும் என நம்பி வந்தனர்.

ஆதிச்சநல்லூர்
-------------

இதற்கிடையில் ஆதிச்சநல்லூர் அகழ்வில் கண்டெடுக்கப்பட்ட எழுத்துக்கள் பொறித்த பொருட்கள் குறைந்தது கி.மு. 500 முதல் அதிகபட்சம் கி.மு. 1500வரை பழமை வாய்ந்தது என சி-14 முறையால் அறியப்பட்டன. இதை சிவசுப்பிரமணியன் போன்ற ஆய்வாளர்கள் **மூலப் பிராமி** என சந்தேகிக்கின்றனர். இது தமிழ் பிராமி போன்ற பிராமி எழுத்துக்களின் தாய் என ஆராய்ச்சியாளர்களால் சந்தேகத்துக்கு இடமின்றி நிரூபிக்கப்பட்டால் தமிழ் எழுத்துகளின் தோற்றம் கி.மு. 1500 வரை கூட செல்லக்கூடும்.

எதிர்ப்பு
---------

இது இப்படி இருக்க இவை எழுத்தே அல்ல வெறும் சாம்பல் தான் கூறும் ஆராய்ச்சியாளரும் உள்ளனர்.

மூலம்
-----

* பரணிடப்பட்டது 2013-01-02 at Archive.today

மேற்கோள்களும் குறிப்புகளும்
---------------------------

1. ↑  சங்ககாலத் தமிழ் எழுத்துக்கள் - தமிழ் இணையக் கல்விக் கழகம்
2. ↑
கலாகௌமுதி என்பது 1990 முதல் மும்பையில் வெளியாகும் மலையாள இதழ். திருவனந்தபுரத்தில் உள்ள கலாகௌமுதி பப்ளிக்கேசன் இதை பதிப்பித்து வெளியிடுகிறது. அக்காலத்தில் மும்பையில் வசித்த மலையாளிகளுக்கு கேரளத்தைப் பற்றி அறியவும், மலையாளத்தில் புதிய சொற்களைப் படித்தறியவும் துணைபுரிந்தது.

சரித்ரம்
--------

1911-ல் சி. வி. குஞ்ஞிராமன் கேரளத்தில், கேரளகௌமுதியை நிறுவினார். கே. சுகுமாரன், இதன் ஆசிரியராகப் பணியாற்றினார். இவரது மகன் எம். எஸ். மணி, 1970-களில் கலாகௌமுதி பப்ளிக்கேஷன்சு ப்ரைவட் லிமிட்டடு என்ற அச்சகத்தை கேரளத்தில் நிறுவினார். "கலாகௌமுதி ஆழ்ச்சப்பதிப்பு", "கத", "வெள்ளிநட்சத்திரம்", "ஆயுராரோக்யம்" ஆகியவற்றை வெளியிட்டார்.

1970-80களில் லட்சக்கணக்கான மலையாளிகள், வேலை காரணமாக மும்பைக்கும் அகமதாபாத், சூரத், நாசிக், வாபி, தானே, கல்யாண், பூனே ஆகிய நகரங்களுக்கும் சென்று குடியேறினர். அரசியல், பொருளாரம், அரசு செய்திகள் உள்ளிட்டவற்றை வழங்கும் மலையாள நாளேடு அக்காலத்தில் இல்லை. இதன் காரணமாக, மகாகேரளம் என்ற மலையாள நாளேடு மும்பையில் தொடங்கப்பட்டது. இதன் பின்னர், விஜு. வி. நாயரின் கலாகௌமுதி தொடங்கப்பட்டது. டெ

சான்றுகள்
---------

1. ↑
**கதை** 2010 ஆம் ஆண்டு அபிஷேக் இயக்கத்தில், ராஜன் ராதாகிருஷ்ணன் தயாரிப்பில், புதுமுக நடிகர்கள் ஷான் குமார் மற்றும் நிவேதிதா நடிப்பில் வெளியான தமிழ் திரைப்படம்.

கதைச்சுருக்கம்
--------------

எழுத்தாளர் நரேன் (ஷான்) எழுத்தாளர்களுக்கு வழங்கப்படும் உயரிய விருதான புக்கர் பரிசினை வெல்கிறார். இந்த விருதை தன் மனைவி காவ்யாவிற்கு (நிவேதிதா) சமர்ப்பிக்கிறார். அத்தம்பதிகளின் கடந்த காலக் கதை சொல்லப்படுகிறது.

நரேன் முதன்முதலில் காவ்யாவை இசையரங்கத்தில் வயலின் இசைக்கருவியை வாசிக்கும் போது காண்கிறான். அவளின் திறமையைப் பாராட்டி தன் வயலின் இசைக்கருவியில் அவளது கையொப்பத்தைக் கேட்டுப் பெறுகிறான். இருவரும் காதலிக்கத் தொடங்குகின்றனர். நரேனின் வீட்டுக்கு வரும் காவ்யா அவன் எழுதிய புத்தகங்களுக்காக பெற்ற பரிசுகளைக் கண்டு அவன் ஒரு எழுத்தாளர் என்றறிகிறாள். அப்போது அவளைத் திருமணம் செய்துகொள்ள விரும்புவதாகக் கூறும் நரேனிடம் தன் சம்மதத்தைத் தெரிவிக்கிறாள்.

தற்போது அமெரிக்காவில் வசிக்கும் இருவரும் காவ்யாவின் பால்ய நண்பனான புஜ்ஜியை (அபிநய்) சந்திக்கின்றனர். நரேன் தற்போது எழுதிக்கொண்டிருக்கும் புத்தகத்தைப் படிக்கும் காவ்யாவிற்கு, அப்புத்தகத்தின் கதை தங்கள் இருவரின் வாழ்க்கை பற்றியது என்று புரிகிறது. இதனால் அதிர்ச்சியடையும் அவள் நரேனிடம் அதுகுறித்து கேட்க, அவனோ இது நம் வாழ்க்கை என்பது மற்றவர்களுக்குத் தெரியாது என்றும், மற்றவர்களைப் பொறுத்தவரை இதுவும் ஒரு கதை என்றும் கூறுகிறான். அப்புத்தகத்தைத் தொடர்ந்து எழுதும் நரேன் அக்கதையில் வரும் கணவன் மனைவியைக் கொடுமைப்படுத்துவதாக எழுதுகிறான். கதையின் எதார்த்தத்திற்காக அவன் உண்மையாகவே காவ்யாவைக் கொடுமை செய்கிறான். காவ்யாவும் கதைக்காக செய்வதாக எண்ணி அவனுக்கு ஒத்துழைப்பு தருகிறாள். அவர்கள் வீட்டிற்கு வரும் புஜ்ஜி, நரேன் கதை என்ற பெயரில் காவ்யாவை செய்யும் கொடுமையைக் காண்கிறான். நரேனின் உண்மையான குணத்தை அறியும் புஜ்ஜியைக் கொல்கிறான் நரேன். நரேனிடமிருந்து காவ்யா தப்பித்தாளா? என்பது மீதிக்கதை.

நடிகர்கள்
---------

* ஷான் குமார் - நரேன்
* நிவேதிதா - காவ்யா
* அபிநய் - ஆனந்த்
* தீபா வெங்கட்
* நளினி
* கஞ்சா கருப்பு
* கிரேசி குமார்
* பாலமுரளி கிருஷ்ணா
* மால்குடி சுபா
* சின்னப்பொண்ணு

இசை
---

படத்தின் இசையமைப்பாளர் பவுல் ஜேக்கப்.

| வ.எண் | பாடல் | பாடகர்கள் |
| --- | --- | --- |
| 1 | பூங்க் டூங்க | பிளாஸி, மால்குடி சுபா, சங்கர் மகாதேவன் |
| 2 | தீராத விளையாட்டு பிள்ளை | பாலமுரளி கிருஷ்ணா, சின்னப்பொண்ணு |
| 3 | தி சர்ச் | பத்மா சங்கர் |
| 4 | இதுதான் வாழ்க்கையா | வசுந்தரா தாஸ் |
| 5 | நீதானே | சங்கர் மகாதேவன், மகாலட்சுமி ஐயர் |

மேற்கோள்கள்
-----------

1. ↑  "அபிஷேக் இயக்குனர்". .
2. ↑  "கதை". .
3. ↑  "கதை". .
4. ↑  "கதை". .

வெளி இணைப்புகள்
---------------

* கதை
**பொக்காரா இரங்கசாலா** (*Pokhara Rangasala*) என்பது நேபாளத்தின் கண்டகி மாகாணத்தின் பொக்காரோ நகரத்தில் அமைந்துள்ள ஒரு பல்நோக்கு விளையாட்டு அரங்கமாகும். இங்கு 16,500 பார்வையாளர்கள் அமர்ந்து போட்டிகளைக் காணலாம். இந்த இடம் பொக்காராவின் தெற்கே சேதி ஆற்றின் கிழக்குக் கரையில் ராம்பசாரில் அமைந்துள்ளது.

வரலாறு
------

புதுப்பிக்கப்படுவதற்கு முன்பு பொக்காரா இரங்கசாலா
பொக்காரா இரங்கசாலாவில் 400 மீட்டர் தடகளப் பாதையால் சூழப்பட்ட ஒரு கால்பந்து மைதானம், ஒரு கைப்பந்து மைதானம், ஒரு கூடைப்பந்து மைதானம், துடுப்பாட்ட மைதானம் மற்றும் பூப்பந்து, கராத்தே மற்றும் பிற உட்புற விளையாட்டுகள் போன்ற விளையாட்டுகளுக்கான மூடப்பட்ட அரங்கம் ஆகியவவை உள்ளன. காசுகி மாவட்ட விளையாட்டு அலுவலகம் மற்றும் நிர்வாக கட்டடம் போன்றவையும் இங்கு உள்ளன. தசரத் இரங்கசாலா அரங்கத்திற்கு அடுத்ததாக பன்னாட்டு கால்பந்து போட்டிகளை நடத்துவதற்குரிய அரங்கமாக இவ்வரங்கம் உள்ளது. இதேபோல பன்னாட்டு துடுப்பாட்ட போட்டிகளை நடத்திவரும் திரிபுவன் பல்கலைக்கழக துடுப்பாட்ட மைதானத்திற்கு அடுத்ததாக இவ்வசதியைப் பெற்றுள்ள அரங்கமாகவும் இம்மைதானம் திகழ்கிறது. நேபாள தேசிய கால்பந்து அணியின் பல பன்னாட்டு நட்பு அளவு போட்டிகள் இங்கு நடைபெற்றுள்ளன. கைப்பந்து, கூடைப்பந்து, துடுப்பாட்டம் , மல்யுத்தம், குத்துச்சண்டை மற்றும் பூப்பந்து போன்ற போட்டிகளை நடத்தும் வசதியும் இங்குள்ளது.

நடத்தப்பட்ட போட்டிகள்
---------------------

* தியாகிகள் நினைவு முதல் ஏ நிலை கால்பந்து போட்டி
* 2019 தெற்காசியப் போட்டிகள்
* ஆண்டுதோறும் ஆகாகா தங்கக் கோப்பை

மேற்கோள்கள்
-----------

1. ↑  "Alcor builds 16,500 seats grandstand in Nepal". .
2. ↑  "Pokhara Rangasala". .
3. ↑  "sarasansar.com". .
4. ↑  "ekantipur.com : Nepal's No. 1 News Portal". .
5. ↑  "MYREPUBLICA.com - News in English from Nepal: Fast, Full & Factual News". .
6. ↑  "Professional Wrestling comes to Pokhara". .
7. ↑  "Professional wrestling events to be held in Ktm, Pokhara - Nepalnews.com". .
8. ↑  "ANFA | Manang Marsyangdi Club to play league matches in Pokhara" (in en). .
**உறங்குநிலையில் திடுக்கம்** (*hypnic jerk*) என்பது பலருக்கும் உறங்கச் செல்லும்போது அரைத்தூக்கத்தில் அவ்வப்போது நிகழும் ஒரு விளைவாகும். ஆழ்நிலைத்தூக்கத்துக்குச் செல்லும் முன்னர் உடல் தசைகள் தளர்வதால் ஏற்படும் இழுப்பினால் சுண்டித் திடுக்கிடுகிறது. இத்தகைய அதிர்ப்பு நிகழும்போது பல வேளைகளில் விழுவது போன்ற உணர்வோ "'கனவோ" ஏற்பட்டு விழித்துக் கொள்வர். ஒழுங்கான தூக்க நேரங்களைப் பின்பற்றாதவர்களிடையே இது கூடுதலாக நிகழ்கிறது.

ஆறு
---

பொதுவாகவே உறங்கச் செல்லும்போது உடலில் ஏற்படும் மாற்றங்களான மூச்சு குறைவது, உடல் வெப்பம் தணிவது போலவேதான் இவ்விளைவும் ஏற்படுவதாகக் கருதுகின்றனர். சில அறிஞர்கள் உறக்கத்துக்குச் செல்லும்போது தசைகள் திடீரென இறுக்கம் தளர்வதால் மூளைக்கு விழுவதைப் போன்ற உணர்வு ஏற்படுகிறது என்றும் விழுவதை விரைந்து தவிர்க்க முனையும்போது சுண்டி இழுப்பதாகவும் கருதுகின்றனர். இத்தகைய நிகழ்வுகளின்போது விழுவதைப் போலக் கனாக் காண்பதையும் சுட்டுகின்றனர். (ஆழ்நிலைத்தூக்கத்துக்கு முன்னர் வருவதால் அவை மெய்யான கனவுகள் இல்லை என நம்பப்படுகிறது.) உறக்கம் தொடர்பான மருத்துவத்துக்கான அமெரிக்கக் கழகத்தின்படி கலக்கம், கஃவீன், மன அழுத்தம், மாலைப்பொழுதில் கடுமையான அலுப்பூட்டும் பணிகளைச் செய்வது, சில மருந்துகள், போதைப் பொருட்களை உட்கொள்ளுதல் போன்றவற்றால் உறங்குநிலையில் திடுக்கிடுதல் மிகுதியாகக் கூடும்.

விளைவு
------

மக்களில் 70 விழுக்காட்டினருக்கு இது சில வேளைகளில் ஏற்படுவதாக மாயோ மருத்துவமனையின் ஆய்வுகளில் அறிந்துள்ளனர். சிறுவயதில் கூடுதலாக ஏற்படுகிறது. ஆனால், சிலர் அடிக்கடி திடுக்கிட்டு விழித்துக் கொள்ளுவதால் அச்சமும் தூக்கமின்மையும் ஏற்படுகிறது. அதனால் இவ்வகையான திடுக்கம் மேலும் அடிக்கடி நிகழும் வாய்ப்பும் உண்டாகிறது.

மேற்கோள்கள்
-----------

1. ↑  Medical College of Wisconsin, Sleep: A Dynamic Activity பரணிடப்பட்டது 2008-06-05 at the வந்தவழி இயந்திரம்
2. ↑  National Institute of Neurological Disorders and Stroke, Understanding sleep பரணிடப்பட்டது 2012-06-18 at the வந்தவழி இயந்திரம்
3. ↑  Basics of Sleep Behavior: NREM and REM Sleep
4. 1 2  A Case of the Jerks பரணிடப்பட்டது 2012-03-25 at Archive.today by Kaitlyn Syring, *University Daily Kansan*, February 28, 2008
5. ↑  Askenasy, J.J. M. "Sleep Disturbances in Parkinsonism." Journal of Neural Transmission (2003): 125-50. Www.springlink.com. Springer-Verlag. Web. <>.

வெளி இணைப்புகள்
---------------

* உறக்கத்தில் திடுக்கிடுதல் என்றால் என்ன?
* உறங்குநிலைச் சுண்டுதலால் திடுக்கிடுகிறீர்களா? பரணிடப்பட்டது 2011-06-12 at the வந்தவழி இயந்திரம்
* தூக்கத்தில் இழுத்தல்
சிந்தனைச் சுதந்திரம் அல்லது தன்விருப்புக் கொள்கை உடன் குழப்பிக் கொள்ளாதீர்கள்.
**கட்டற்ற சிந்தனை**, **சுயசிந்தனை** அல்லது **தற்சிந்தனை** (*Freethought*) என்பது அதிகாரம், பாரம்பரியம், ஏனைய கொள்கைகளிலிருந்து அல்லாமல் ஏரணம், காரணம், அனுபவவியல் ஆகியவற்றின் அடைப்படையில் அமைந்த மெய்யியல் நோக்கு நிலையாகும். கட்டற்ற சிந்தனைவாத அறிதிறன் செயற்பாடு "சுயசிந்தனை" எனவும் அதனைச் செய்பவர்கள் "சுயசிந்தனையார்கள்" எனவும் அழைக்கப்படுவர்.

கட்டற்ற சிந்தனையின் அடையாளமாக பன்சி மலர்.
கட்டற்ற சிந்தனை உண்மை போன்று தோற்றமளிக்கும் சிந்தனைகளை அறிவு, காரணம் என்பவற்றின் உதவியின்றி ஏற்றுக் கொள்ளக் கூடாது என்கிறது. ஆகையால், கட்டற்ற சிந்தனையார்கள் அவர்களின் கருத்துக்களை காரணி, அறிவியல் அறிவு வழி, ஏரண அடிப்படைகள் ஆகியவற்றின் அடிப்படையிலேயே கட்ட வேண்டும். மாறாக, சுதந்திரமான ஏரண தவறான வாதங்கள், அறிவுக்கூர்மையை கட்டுப்படுத்தும் அதிகாரத் தாக்கங்கள், ஒருபக்கச் சார்பு உறுதிப்படுத்தல், ஒருபக்கச் சார்பு அறிதிறன், மரபு ஞானம், பரவலர் பண்பாடு, முன்முடிவு, அபிமானம், பாரம்பரியம், உள்ளூர்க் கதைகள் மற்றும் ஏனைய கொள்கைகளின் அடைப்படையில் அமையக்கூடாது. சமயம் பற்றிய கட்டற்ற சிந்தனையின்படி, இயற்கையை மீறிய (மீஇயற்கை) இருப்பு என்று இருப்பதற்கு போதியளவு ஆதாரம் இல்லை என்கின்றது.

உசாத்துணை
---------

1. 1 2
2. ↑  "காப்பகப்படுத்தப்பட்ட நகல்". .
3. ↑
4. ↑  "காப்பகப்படுத்தப்பட்ட நகல்". .
5. ↑  Hastings, James. Encyclopedia of Religion
**மௌசமி சட்டர்ஜீ** *(Moushumi Chatterjee)* (பிறப்பு 1948) ஒரு இந்திய நடிகை ஆவார், இந்தி மற்றும் பெங்காலி திரைப்படங்களில் நடித்துள்ளார். ராஜேஷ் கன்னா , சசி கபூர் , ஜீத்தேந்திரா , சஞ்சீவ் குமார் மற்றும் வினோத் மெஹ்ரா போன்ற நடிகர்களுடன் நடித்ததன் மூலம் பரவலாக அறியப்படுகிறார். இந்தி திரைப்படங்களில் ஆறாவது அதிக சம்பளம் பெற்ற நடிகை ஆவார். [] 2 சனவரி 2019இல் பாரதீய ஜனதா கட்சியில் இணைந்தார்.

தனிப்பட்ட வாழ்க்கை மற்றும் கல்வி
--------------------------------

மௌசமி சட்டர்ஜி கொல்கத்தாவில் பிறந்தார். இவர் ஜெயந்த் முகர்ஜியை திருமணம் செய்து கொண்டார். இவரது தந்தை பிரான்தோஷ் சட்டோபாத்தியாயா இந்திய இராணுவத்தில் இருந்தார். இவரது தாத்தா நீதிபதியாக இருந்தார்.

ஜெயந்த் முகர்ஜியை (புகழ்பெற்ற பின்னணி பாடகர் ஹேமந்த் குமாரின் மகன்) திருமணம் செய்துகொண்டார். இவர்களுக்கு பாயல் மற்றும் மேகா எனும் இரண்டு மகள்கள் உள்ளனர். இவரது திருமணத்திற்குப் பிறகு பாலிவுட் திரைப்படங்களில் நடிக்கத் தொடங்கினார்.

தொழில்
------

மௌசமி தனது 15 வது வயதில் *தருன்* மஜும்தர் இயக்கிய பெங்காலி திரைப்படமான *பாலிகா பாது* (1967) படத்தில் அறிமுகமானார். ஒரு நேர்காணலில், மௌசமி சட்டர்ஜி "பாலிகா பாதுக்குப் பிறகு, நான் பெங்காலி திரைப்படங்களில் நடிக்க பல வாய்ப்புகள் வந்தது. ஆனால் என் படிப்பை நிறைவு செய்ய விரும்பினேன். எவ்வாறாயினும், நான் பத்தாம் வகுப்பில் படித்துக்கொண்டிருக்கும்போதே திரைப்படங்கள் எனது தலைவிதியாய் இருந்தது. மரண படுக்கையில் இருந்த என் நெருங்கிய அத்தை, கடைசியாக நான் திருமணம் செய்துகொள்ள விரும்பினார். ஆகையால், அவரது விருப்பத்தை நிறைவேற்ற நான் திருமணம் செய்து கொண்டேன் "எனக் கூறினார். இவர் வீட்டில் இந்திரா என அழைக்கப்பட்டார். ஹேமந்த் குமாரின் மகன் ஜெயந்த் முகர்ஜி (பாபு) பாதுகாப்பாளராகவும், அண்டை வீட்டாராகவும் இருந்தார். "பாபுவை நான் காதலித்தேன். என் குடும்பத்துக்கு வெளியே நான் தொடர்பு கொண்ட முதல் ஆண் அவர். எனவும் குறிப்பிட்டுள்ளார் "

குறிப்புகள்
-----------

1. ↑  "Moushumi Chatterjees tiff with husband". Entertainment.oneindia.in. 2006-08-03.. பார்த்த நாள்: 13 July 2012.
2. 1 2  "How Moushumi Chatterjee stunned Shakti Samanta in ANURAAG". .
3. ↑

வெளி இணைப்புகள்
---------------

* ஐ.எம்.டி.பி இணையத்தளத்தில் Moushmi Chatterji
* Moushmi சாட்டர்ஜி
*
**சஞ்சோய் பந்தோபாத்யாய்** (Sanjoy Bandopadhyay) (பிறப்பு: செப்டம்பர் 16, 1954) ஒரு பெங்காலி இந்திய பாரம்பரிய இசைக் கருவியான சித்தார் கலைஞராவார். இவர் முதன்மையாக ராதிகா மோகன் மைத்ரா, பீமலெந்து முகர்ஜி ஆகியோரின் சீடராவார்.

தொழில்
------

இந்தியாவின் கொல்கத்தா இரவீந்திர பாரதி பல்கலைக்கழகத்தின் கருவியிசைத் துறையில் தலைவர் பேராசிரியர் (உஸ்தாத் அலாவுதீன் கான் இருக்கை) ஆவார். எஸ்.எம். தாகூர் ஆவணமாக்கல் மற்றும் மொழி மற்றும் காலாவதியான இசைக்கருவிகள் ஆராய்ச்சி மையத்தின் இயக்குநராகவும் உள்ளார்.  காலாவதியான இசைக்கருவிகள் மூலம் உலகின் இனவியல் வரைபடத்திற்காக இந்த மையம் உருவாக்கப்பட்டுள்ளது. இந்த திட்டம் உலகம் முழுவதிலுமிருந்து வரும் அறிஞர்களின் ஆதரவோடு இயங்கும். 

*ஜார்ஜ் ஏ. மில்லர்* வருகை பேராசிரியராக பண்டோபாத்யாய் அக்டோபர் 2005 இல் *அர்பானா-சாம்பேனில்* பல்கலைக்கழகத்திற்கு சென்றார். அதே ஆண்டில் இவர் கனடாவின் *எட்மண்டன் ஆல்பர்ட்டா* பல்கலைக்கழகத்திற்கும், இவர் 2008 இல் கொலராடோ பல்கலைக்கழகத்திற்கும், 2009 இல் சிகாகோ பல்கலைக்கழகத்திற்கும் சென்றுள்ளார். ஆம்ஸ்டர்டாம் பல்கலைக்கழகத்தில் (2008) நடந்த சர்வதேச மாநாட்டில்  ஒரு கட்டுரையை வழங்க இவர் சிறப்பு அழைப்பாளாராக அழைக்கப்பட்டார்.

குறிப்புகள்
-----------

1. ↑  "S.M. Tagore Centre of Documentation & Research of Languishing & Obsolescent Musical Instruments". Archived from the original on 2019-06-07. .
2. ↑  "Conference India and the World: The Performing Arts". Archived from the original on 2011-07-18. .

வெளி இணைப்புகள்
---------------

விக்கிமீடியா பொதுவகத்தில்,  
 ***சஞ்சய் பந்தோபாத்யாய்***   
என்பதின் ஊடகங்கள் உள்ளன. 

* Official web site
* Department of Instrumental Music, Rabindra Bharati University
* S.M. Tagore Centre of Documentation & Research of Obsolescent and Languishing Musical Instruments, Rabindra Bharati University பரணிடப்பட்டது 2019-06-07 at the வந்தவழி இயந்திரம்
* NYC Radio LIVE! performance

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF

 |
| தேசிய | 
* ஜெர்மனி

 |
| மற்றவை | 
* Europeana

 |
**மரியான் ஆல்பெர்த்தோவிச் கோவல்சுகி** *(Marian Albertovich Kowalski)* (உருசியம்: Мариан Альбертович Ковальский) (ஆகத்து 15, 1821 அல்லது அக்தோபர் 15, 1821 - மே 28, 1884 அல்லது ஜூலை 9, 1884) ஒரு போலந்து உருசிய வானியலாளர் ஆவார். அறிவியல் இதழ்களில் இவரது பெயர் **Kowalski** அல்லது **Kowalsky** என ஆங்கிலத்தில் தரப்படுகிறது.

மரியான் ஆல்பெர்தோவிச் கோவல்சுகி.
இவர் தோப்ரசின் நாத் விசுலா Dobrzyń nad Wisłą (உருசியத்தில் Добжинь )எனும் இடத்தில் பிறந்தார். இது அப்போது உருசியப் பேரரசில் இருந்த பேராயம் போலந்து பகுதியில் இருந்த இடமாகும்.இவரது தந்தை பெயரொட்டாக Voytekhovich அல்லது Voytsekhovich (Войтехович அல்லது Войцехович)என ஆங்கிலத்தில் தரப்படுகிறது. இதனால் இவரின் தந்தையார் பெயர் வோய்சீச் (Wojciech) ஆக இருக்கலாம் எனத் தெரிகிறது. 

இவர் 1845 இல் புனித பீட்டர்சுபர்கு பல்கலைக்கழகத்தில் பட்டம் பெற்றார். இவருக்கு 1852 இல் நெப்டியூனின் வட்டணை சார்ந்த கோட்பாட்டு ஆய்வுக்காக முனைவர் பட்டம் தரப்பட்ட்து. இவர் 1852 இல் இருந்து கசான் வான்காணகத்தின் இயக்குநராக இருந்தார். இவர் கசானில் இயற்பியல், கணிதவியல் புலமுதல்வராகவும் இருந்துள்ளார்.

இவர் ஜேம்சு பிராட்லே விண்மீன் அட்டவணையில் இருந்த 3,136 விண்மீன்களின் சரியான இயக்கத்தை பகுப்பாய்வு செய்தார். இம்முறை தான் முதன்முதலில் பால்வழிப் பால்வெளியின் சுழற்சியைக் கண்க்கிட்டு அறிய உதவியது.
இந்த ஆய்வை அடைப்படையில், பால்வெளியின் நடுவண் பொருள்தான் அதிலுள்ல விண்மீன்களின் சுழற்சிக்குக் காரணம் என்பதைப் பொய்ப்பித்தார்.

இவர் வான் இயக்கவியலில், நோக்கீடுகளில் இருந்து கோள்களின் வட்டணையைக் கணக்கிடும் மேம்பட்ட முறைகளைக் கண்டறிந்தார். இவர் கோளியக்கங்களின் குற்றலைவுகளைக் கணக்கிடும் கணிதவியல் முறையை உருவாக்கினார். குறிப்பாக நெப்டியூனின் வட்டணையைத் துல்லியமாகத் தீர்மானித்தார். இவர் மேலும் இரும விண்மீன்களின் வட்டணைகளைக் கணக்கிடும் மேம்பட்ட முறையையும் கண்டறிந்தார்.

இவரது முதன்மையான ஆய்வுகள் 1859 இல் *Recherches astronomiques de l'observatoire de Kasan* எனும் நூலில் வெளியிடப்பட்டன.

இவர் கசானில் இறந்தார். அங்கிருந்த கத்தோலிக்க கல்லறையில் அடக்கம் செய்யப்பட்டார்.  பரணிடப்பட்டது 2000-08-23 at Archive.today. இவர் புல்கொவோ வான்காணகத்தில் பணி செய்த அலெக்சாந்தர் மரியனோவிச் கோவல்சுகியின் தந்தையார் ஆவார். பின்னவர் தன் 44 ஆம் அகவையில் 1902 ஜூலை 6 இல் இறந்தார்.  

நிலாவில் ஒரு குழிப்பள்ளமும் செவ்வாயில் ஒரு குழிப்பள்ளமும் கோவல்ச்கிய் குழிப்பள்ளம் என இவரது நினைவாகப் பெயர் இடப்பட்டுள்ளன.

மேற்கோள்கள்
-----------

1. ↑  Hockey, Thomas (2009). *The Biographical Encyclopedia of Astronomers*. Springer Publishing. பன்னாட்டுத் தரப்புத்தக எண்:978-0-387-31022-0.. பார்த்த நாள்: August 22, 2012.

வெளி இணைப்புகள்
---------------

* (உருசிய மொழியில்)  பரணிடப்பட்டது 2004-08-03 at the வந்தவழி இயந்திரம்
* (உருசிய மொழியில்) Photo

### நினைவேந்தல்

* MNRAS **45** (1885) 208

விக்கிமீடியா பொதுவகத்தில்,  
 ***Marian Albertovich Kowalski***   
என்பதின் ஊடகங்கள் உள்ளன.
**அக்கரைச் சக்தி** எனும் புனைபெயர் கொண்ட கவிஞர் சக்திதாசன், தற்போது கொழும்பில் வசித்து வருகிறார்.

வாழ்க்கைக் குறிப்பு
-------------------

கிழக்கு மாகாணத்தின் தென்கோடியில் கல்முனை என்னும் நகரின்கண் அமைந்துள்ள ஊரான பாண்டிருப்பைப் பிறப்பிடமாகக் கொண்டவர். ஆரம்பக்கல்வியை அக்கரைப்பற்று இராமகிருஸ்ண வித்தியாலயத்திலும், இடைநிலைக்கல்வியை மட்டக்களப்பு சிவானந்த வித்தியாலயத்திலும் நிறைவேற்றி பேராதனைப் பல்கலைக்கழக பொறியியல் பீடத்தின் இயந்திரவியல் பொறியியலாளராகப் பட்டம் பெற்று, இலங்கைப் பொறியியலாளர்கள் நிறுவகத்தின் பட்டயப்பொறியியலாளராகவும், இலங்கை தன்னியக்க வாகனப் பொறியியலாளர் நிறுவகத்தின் உறுப்பினராகவும், இலங்கை விஞ்ஞான முன்னேற்றச் சங்கத்தின் ஆயுட்கால உறுப்பினராகவும் பதவி வகிக்கிறார்.

1967ம் ஆண்டு சிவானந்த வித்தியாலயத்தில் 10ஆம் தரத்தில் கல்வி கற்கும்போது பாடசாலையில் நடைபெற்ற கவிதைப்போட்டியில் மூன்றாம் இடம் பெற்ற "விபுலானந்தனுக்கு நான் விடுத்த ஓலை"" எனும் கவிதைமூலம் கவியுலகில் காலடி வைத்த இவருக்குக் கிழக்கிலங்கையின் கவிஞரான நீலாவண்ணனின் பிரசன்னமும் விமர்சனமும் ஊக்கம் கொடுத்திருந்தன.

படைப்புகள்
----------

இவரது கவிதைகள், கலைவாணன், வீரகேசரி, வெளி, அச்சாணி, நாணோசை, மருதம், செங்கதிர், மாற்றம் இதழ்களிலும் பொயட்ரி.காம் (Poetry.Com) போன்ற இணையவெளிகளிலும் வெளியாகியுள்ளன. இவர் தமிழில் மட்டுமல்லாது ஆங்கிலத்திலும் கவிதைகள் எழுதியுள்ளார். நாடகம், வில்லுப்பாட்டு, சங்கீதம் போன்ற துறைகளிலும் ஈடுபாடுள்ளவர்.

சான்றுகள்
---------

**மூலம்** : www.kavignan.com
[*தொடர்பிழந்த இணைப்பு*]
இலண்டனின் செவன் சிஸ்டர்ஸ் பகுதியில் உள்ள முன்னாள் *எடைகளும் அளவுகளும்* அலுவலகம்
இலண்டனின் டிராஃபால்கர் சதுக்கத்தில் 1876ஆம் ஆண்டில் பொறிக்கப்பட்ட நீளத்திற்கான இம்பீரியல் அலகு.
**இம்பீரியல் அலகுகள்** (*imperial units*) அல்லது **இம்பீரியல் முறைமை** (**பிரித்தானிய இம்பீரியல்** என்றும் அழைக்கப்படுகின்றது) முதன்முதலாக 1824 ஆம் ஆண்டில் பிரித்தானிய எடைகளும் அளவுகளும் சட்டத்தில் வரையறுக்கப்பட்டது. இது பின்னர் (1959இல்) சீர்திருத்தப்பட்டு சில குறைக்கப்பட்டன. இது பிரித்தானியப் பேரரசு முழுதும் அலுவல்முறையாகக் கடைபிடிக்கப்பட்டது.
இருபதாம் நூற்றாண்டின் இறுதியில் முன்னாள் பேரரசில் அங்கமாக இருந்த பல நாடுகள் தங்கள் முதன்மை அளவீடு முறைமையாக மெட்ரிக் முறைமைக்கு மாறிவிட்டன. ஐக்கிய இராச்சியம் மட்டும் 2011 நிலவரப்படி பத்துகளின் மடங்குகளில் பகுதியாக மாறியுள்ளது.

இந்தியாவில்
-----------

1870இல் இயற்றப்பட்ட இந்திய எடைகளும் அளவுகளும் சட்டம் பிரித்தானிய இம்பீரியல் முறைமையை அடிப்படையாகக் கொண்டிருந்தது. தவிர வட்டார அளவீடு முறைமைகளும் நடப்பில் இருந்தன. இந்திய விடுதலை|விடுதலைக்குப் பின்னர் 1956ஆம் ஆண்டில் மெட்ரிக் முறைமைக்கு மாற நாடாளுமன்றத்தில் சட்டம் இயற்றப்பட்டது. 1962 வரை இரு முறைமைகளும் இணையாக பயன்படுத்தப்பட்டாலும் ஏப்ரல் 1962 முதல் அலுவல் முறையாக பிற அளவீடு முறைமைகள் தடை செய்யப்பட்டன. இருப்பினும் இவை அலுவல்சாரா அளவீடுகளில் பயன்படுத்தப்படுகிறது. அடுக்கக முதலீட்டாளர்கள் பரப்பளவை இன்னமும் ஏக்கர் மற்றும் சதுர அடிகளில் விவரிக்கின்றனர். ஒருவரின் உயரத்தை அளவிட அடி மற்றும் அங்குலங்கள் இன்னமும் பயன்படுத்தப்படுகின்றன. மெட்ரிக் அலகுகளுடன் இணையாக அடி, அங்குலம், கசம், பாரன்ஹீட் மற்றும் ஏக்கர் என்பன பரவலாகப் பயன்படுத்தப்படுகின்றன.

மேற்கோள்கள்
-----------

1. ↑  Britannica Educational Publishing (1 August 2010). *The Britannica Guide to Numbers and Measurement*. The Rosen Publishing Group. பக். 241. பன்னாட்டுத் தரப்புத்தக எண்:978-1-61530-218-5.. பார்த்த நாள்: 10 December 2011.
2. ↑  "Metric usage and metrication in other countries பரணிடப்பட்டது 2012-07-16 at the வந்தவழி இயந்திரம்". US Metric Association. Retrieved 2010-09-02. ().

வெளி இணைப்புகள்
---------------

* பிரித்தானிய எடைகளும் அளவுகளும் சங்கம்
* கனடாவின் எடை மற்றும் அலகுகள் சட்டம் 1970-71-72 பரணிடப்பட்டது 2007-02-24 at Archive.today
* அளவீடு அலகுகளின் பொது அட்டவணை - NIST – pdf பரணிடப்பட்டது 2011-11-24 at the வந்தவழி இயந்திரம்
* How Many? அளவீடு அலகுகளின் ஓர் அகரமுதலி பரணிடப்பட்டது 2018-10-10 at the வந்தவழி இயந்திரம்
| இராட்டிரகூடர் மன்னர்கள் (753-982) |
| --- |
| 

|  |  |
| --- | --- |
| தந்திதுர்கன் | (735–756)
 |
| முதலாம் கிருட்டிணன் | (756 - 774)
 |
| இரண்டாம் கோவிந்தன் | (774 - 780)
 |
| துருவன் தரவர்சன் | (780 - 793)
 |
| மூன்றாம் கோவிந்தன் | (793 - 814)
 |
| முதலாம் அமோகவர்சன் | (814 - 878)
 |
| இரண்டாம் கிருட்டிணன் | (878 - 914)
 |
| மூன்றாம் இந்திரன் | (914 -929)
 |
| இரண்டாம் அமோகவர்சன் | (929 - 930)
 |
| நான்காம் கோவிந்தன் | (930 – 936)
 |
| மூன்றாம் அமோகவர்சன் | (936 – 939)
 |
| மூன்றாம் கிருட்டிணன் | (939 – 967)
 |
| கொத்திக அமோகவர்சன் | (967 – 972)
 |
| இரண்டாம் கர்கன் | (972 – 973)
 |
| நான்காம் இந்திரன் | (973 – 982)
 |
| இரண்டாம் தைலப்பன்(***மேலைச் சாளுக்கியர்*** ) | (973-997)
 |

 |
| * பா
* உ
* தொ
 |

முதலாம் **கிருட்டிணன்** அல்லது கன்னரதேவன் (ஆட்சிக்காலம் 756-774 ) என்பவன் இராஷ்டிரக்கூட மன்னனாவான். இவனுக்கு முன் ஆட்சியில் இருந்தவனான தந்திவர்மனின் மாமா இவன் ஆவான். முதலாம் கிருட்டிணன் கண்ணரா அல்லது கண்ணரத்தேவன் எனக் கன்னடக் கல்வெட்டுகளால் அழைக்கப்படுகிறான். அகலவர்ஷா, சுபதுங்கா, பிரீத்திவல்லபா, சிறீவல்லபா, என்பவை இவனது பட்டப்பெயர்களாகும். புகழ்பெற்ற சமண தர்க்கவியலாரும் இராஜவர்த்திகா நூலின் ஆசிரியருமான அகலங்க பாட்டர் இவனது காலத்தவர் ஆவார்.

சில வரலாற்று ஆசிரியர்கள், தந்தி வர்மனிடமிருந்து கிருட்டிணன் அரியணையைப் பறித்துக்கொண்டான் என்று கருதுகின்றனர்.ஆனால் வேறுசில ஆய்வாளர்கள் இதை மறுக்கின்றனர்.

இவன் மேற்கு கங்க மன்னன் சிறீபுருசனுடன் போரிட்டு அவனது நாடான கங்கப்பாடியின் சிலப்பகுதிகளைக் கைப்பற்றினான். மேலும் சிலகரன் என்னும் தென் கொங்கன் மன்னன், கீழை சாளுக்கிய நான்காம் விஷ்ணுவர்தனன் ஆகியோரைத் தோர்க்கடித்தான். எல்லோரா கைலாசநாதர் கோவில் இவனால் 770-இல் கட்டப்பட்டதாகும். மேலும் இவன் காலத்தில் 18 சிவாலயங்கள் அமைக்கப்பட்டன என அவனது கல்வெட்டுமூலம் தெரியவருகிறது. கிருட்டிணனுக்குப் பிறகு அவனது மூத்த மகன், இரண்டாம் கோவிந்தன் ஆட்சிக்கு வந்தான்.

குறிப்புகள்
-----------

1. ↑  Vincent Smith in Reu (1933), p58
2. ↑  Reu (1933), p58
3. ↑  Kamath (2001), p74

உசாத்துணை
---------

* Kamath, Suryanath U. (2001) [1980]. *A concise history of Karnataka : from pre-historic times to the present*. Bangalore: Jupiter books. இணையக் கணினி நூலக மையம்:7796041.
* Reu, Pandit Bisheshwar Nath (1997) [1933]. *History of The Rashtrakutas (Rathodas)*. Jaipur: Publication scheme. பன்னாட்டுத் தரப்புத்தக எண்:81-86782-12-5.
**சியாம் சுந்தர் சக்ரவர்த்தி** (Shyam Sundar Chakravarthy) இந்தியாவைச் சேர்ந்த ஒரு புரட்சியாளர், சுதந்திர ஆர்வலர், என பன்முகங்களுடன் அறியப்படுகிறார். சியாம் சுந்தர் சக்கரவர்த்தி என்ற பெயராலும் அறியப்படுகிறார். 1969 ஆம் ஆண்டு சூலை மாதம் 12 ஆம் தேதியன்று தற்போது வங்காளதேசத்திலுள்ள பப்னா நகரத்தின் பரெங்காவில் இவர் பிறந்தார். 

அபினாசு சக்ரவர்த்தி மற்றும் அன்னதா கவிராச்சு ஆகியோருடன் சேர்ந்து வங்காள புரட்சியாளர்களின் "பாப்னா குழு" என்ற இயக்கத்தைச் சேர்ந்தவராக இவர் இயங்கினார்.  வங்காளத்தைச் சேர்ந்த பத்திரிகையாளரான இவர் 1905 ஆம் ஆண்டில் *சந்தியா என்ற* புரட்சிப் பத்திரிகையின் துணை ஆசிரியராகவும் இருந்தார். 1906 ஆம் ஆண்டில், வங்காள தேசியவாத செய்தித்தாள் *வந்தே மாதரத்தில்* அதன் ஆசிரியரான சிறீ அரவிந்தோவின் உதவியாளராக சேர்ந்தார், பின்னர் அப்பத்திரிகையின் ஆசிரியரானார்.  1908 ஆம் ஆண்டில் சியாம் சுந்தர் சக்கரவர்த்தி பர்மாவுக்கு நாடு கடத்தப்பட்டார். பின்னர் இவர் இந்திய தேசிய காங்கிரசின் வன்முறையற்ற முறைகளைப் பின்பற்றும் அகிம்சைவாதியாக சுயராச்சியக் கட்சியின் அலுவலகப் பொறுப்பாளராக ஆனார். ஒத்துழையாமை இயக்கத்தை ஊக்குவிப்பதற்காக 1920 ஆம் ஆண்டில் *"தி சர்வண்ட்"* என்ற செய்தித்தாளை நிறுவி அதன் ஆசிரியராகச் செயல்பட்டார்.

மேற்கோள்கள்
-----------

1. ↑  Guha, Arun Chandra (1971). *First spark of revolution: the early phase of India's struggle for independence, 1900-1920*. Orient Longman. பக். 214–216. பன்னாட்டுத் தரப்புத்தக எண்:9780883860380. .
2. ↑  "Bande Mataram". *sankalpindia*. 17 July 2008. 6 February 2010 அன்று பார்க்கப்பட்டது.
3. ↑   *Political Agitators in India*. பக். 8. .
4. ↑  Sharma, Jagdish Saran (1981). *Encyclopaedia Indica, Volume 2*. S. Chand. பக். 1121. .
5. ↑  Gandhi, Gopalkrishna; Amartya Sen (2008). *A frank friendship: Gandhi and Bengal : a descriptive chronology*. Seagull Books. பக். 82. பன்னாட்டுத் தரப்புத்தக எண்:978-1-905422-63-0. .

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* VIAF
* WorldCat

 |
| தேசிய | 
* United States

 |
மாஸ்ட்ரிக்ட் சென்டர் செராமிக்கின் இடைமாடி
 கனடாவின் ஒன்டாரியோவின் ஒட்டாவாவில் உள்ள முன்னாள் கேபிடல் சினிமாவின் முகக்கூடத்தின் மெஸ்ஸானைனின் காட்சி
 தொழில்துறை சேமிப்பிற்காக பயன்படுத்தப்படும் ஒரு கட்டமைப்பு எஃகு இடைமாடி
 பில்பாவோ மெட்ரோவில் உள்ள பாசரேட் நிலையத்தின் இடைமாடி
ஒரு இடைமாடி (**மெஸ்ஸானைன்** / / ˌmɛzəˈniːn / ; அல்லது இத்தாலிய மொழியில் , மெஸ்ஸானினோ ***)***  என்பது ஒரு கட்டிடத்தின் இடைநிலைத் தளமாகும், இது இரட்டை உயர உச்சவரம்புத் தளத்திற்கு கீழே உள்ள ஓரளவு திறந்திருக்கும் அல்லது கட்டிடத்தின் முழு தளத்திலும் நீட்டிக்கப்படாத, சாய்வு இல்லாத சுவர்களைக் கொண்ட ஒரு மாடி ஆகும். இருப்பினும், இந்த சொல் பெரும்பாலும் தரை தளத்திற்கு மேலே உள்ள தளத்திற்கு தளர்வாகப் பயன்படுத்தப்படுகிறது, குறிப்பாக மிக உயர்ந்த உச்சவரம்பு கொண்ட அசல் தரை தளம் கிடைமட்டமாக இரண்டு தளங்களாகப் பிரிக்கப்பட்டுள்ளது.

மெஸ்ஸானைன்கள் பலவிதமான செயல்பாடுகளுக்காக கட்டப்படலாம். கிடங்குகளில் பயன்படுத்தப்படுவது போன்ற தொழில்துறை இடைமாடிகள் தற்காலிக அல்லது அரை நிரந்தர கட்டமைப்புகளாக இருக்கலாம்.

ராயல் இத்தாலிய கட்டிடக்கலையில், *மெஸ்ஸானினோ* என்பது பகிர்வு மூலம் உருவாக்கப்பட்ட அறை என்று பொருள்படும், அது வளைவு அல்லது கூரை வரை கட்டப்படாது; இவை இத்தாலி மற்றும் பிரான்சில் வரலாற்று ரீதியாக பொதுவானவை, உதாரணமாக குய்ரினல் அரண்மனையில் உள்ள பிரபுக்களுக்கான அரண்மனைகளில்.

மேலும் பார்க்கவும்
------------------

* மேல்நிலை சேமிப்பு

குறிப்புகள்
-----------

நூல் பட்டியல்
-------------

வெளி இணைப்புகள்
---------------

1. ↑  Harris 1983, ப. 353.
தமிழ் மணி
தமிழ் மணி அதன் அதன் கல்வெட்டு மற்றும் மொழிபெயர்ப்புடன்
**தமிழ் மணி** (*Tamil Bell*) என்பது உடைந்த நிலையில் காணப்படும் பழங்காலத்தைச் சேர்ந்த ஒரு வெண்கலக் கப்பல் மணி ஆகும். இது வில்லியம் கொலென்சோ என்னும் மதப்பரப்புனரால் 1836 ஆம் ஆண்டு நியுசிலாந்தில் கண்டுபிடிக்கப்பட்டது. அதனை நியூசிலாந்தில் நோர்த்லாந்து பிராந்தியத்தில் வங்காரை அருகே மாவோரி பெண்கள் உருளைக்கிழங்குகள் அவிக்கும் பாத்திரமாக பயன்படுத்தி வந்தனர்.

இந்த மணி 13 செ.மீ உயரமும் 9 செ.மீ அகலமும் உடையது. அதைச் சுற்றிலும் பழங்காலத் தமிழ் எழுத்துகள் பொறிக்கப்பட்டுள்ளன. அதில் **முகைய்யதீன் பக்சு உடைய கப்பல் மணி** எனும் எழுத்துக்கள் பொறிக்கப்பட்டுள்ளன. இந்த எழுத்துகள் நவீன எழுத்துக்களிலிருந்து வெகுவாக வித்தியாசப்படவில்லை. மணி 500 ஆண்டுகள் பழமையானதாக இருக்கக்கூடும் எனக் கணிக்கப்படுகிறது. இதன் கண்டுபிடிப்பு, அக்காலத்தில் நியூசிலாந்துக்கு தமிழர்களின் கப்பல்களின் வருகையை எடுத்துக்காட்டுகிறது. மேலும் மாவோரியர்களுக்கும் தமிழர்களுக்கும் இடையில் வணிகத் தொடர்பு இருந்தது என்பதற்கு இது சான்றாக அமையலாம் என இந்தியவியலாளர் இராமச்சந்திர தீட்சிதர் தெரிவிக்கிறார். திருக்கோணமலையில் இருந்து கடலோடிகள் வன்னிக்கும் தென்கிழக்காசியாவுக்கும் இடையே வணிகத் தொடர்பு மேற்கொண்டிருந்த காலத்தில், இந்தியர்களுடனான தொடர்பினால், போர்த்துக்கீசியக் கப்பல் மூலம் இம்மணி நியூசிலாந்தை எட்டியிருக்கலாம் எனவும் கருதப்படுகிறது. அத்துடன், பல இந்தியக் கப்பல்கள் இக்காலப்பகுதியில் ஐரோப்பியர்களினால் கைப்பற்றப்பட்டன. இதனால் மூழ்கிய கப்பல் ஒன்றின் சிதைவுகள் நியூசிலாந்தில் கரையொதுங்கியிருக்கலாம் எனவும் கருதப்படுகிறது.

இப்போது இந்த மணி நியூசிலாந்தில் உள்ள ரே பாபா தேசிய அருங்காட்சியகத்தில் பாதுகாக்கப்பட்டு வருகிறது.

இவற்றையும் பார்க்க
------------------

* தமிழ்ச் செப்பேடுகள்
* லகுனா செப்பேடு
* பல்லவ எழுத்துமுறை
* தமிழ் எழுத்து முறை

மேலும் படிக்க
-------------

* Robert Langdon (1975). *The lost caravel*. Pacific Publications. பக். 243–244. ISBN 0858070219, ISBN 9780858070219. .
* *The journal of the Polynesian Society, Volume 84*. Polynesian Society (N. Z.). 1975. பக். 477–483.
* *Transactions of the New Zealand Institute, Volume 4*. Royal Society of New Zealand. 1872. பக். 40–41.
* Michael Malthus Trotter; Beverley McCulloch, John Wilson (1997). *Digging up the past: New Zealand's archaeological history*. Penguin Books. பக். 99. ISBN 067087440X, ISBN 9780670874408. .
* *The New Zealand journal of history, Volumes 4-5*. History Department, University of Auckland. 1970. பக். 10.
* *Ethnographical Considerations on the Whence of the Maori*. National Library of New Zealand. 1871. பக். 22–23. .
*

மேற்கோள்கள்
-----------

1. ↑  ராமச்சந்திர தீட்சிதர் (1947). *Origin and Spread of the Tamils*. Adyar Library. பக். 30. .
2. ↑  Kerry R. Howe (2003). *The Quest for Origins: Who First Discovered and Settled New Zealand and the Pacific Islands?* pp 144–5 Auckland:Penguin.
3. ↑   *New Zealand Journal of Science*. Wise, Caffin & Company. 1883. பக். 58.. பார்த்த நாள்: 3 June 2013.
4. ↑  New Zealand Institute (1872). *Transactions and Proceedings of the New Zealand Institute*. New Zealand Institute.. பக். 43–.. பார்த்த நாள்: 3 June 2013.
5. ↑

வெளி இணைப்புகள்
---------------

* Picture of the bell at Te Ara: The Encyclopedia of New Zealand
* The Tamil Bell from the collection of the Museum of New Zealand Te Papa Tongarewa
**லயனல் காமினி திசாநாயக்கா** (*Lionel Gamini Dissanayake*, சிங்களம்: ලයනල් ගාමිණි දිසානායක; மார்ச் 20, 1942 - அக்டோபர் 24, 1994) இலங்கையின் முன்னாள் எதிர்கட்சித் தலைவரும் அதிபர் பதவிக்கான வேட்பாளருமாவார்.

தொடக்க வாழ்க்கை
---------------

இலங்கையின் மலையகத்தின் கொத்மலையில் பிறந்தார். அவரது தந்தையார் இலங்கை சுதந்திரக் கட்சியில் சாலமன் பண்டாரநாயக்காவின் அரசில் பிரதி அமைச்சராக செயற்பட்டு வந்தார். திசாநாயாக்கா கண்டி புனித திரித்துவக் கல்லூரியில் பள்ளிக் கல்வியை முடித்தார். பின்னர் இலங்கை சட்டக் கல்லூரியில் சட்டப்படிப்பை முடித்து 1967 ஆம் ஆண்டு சட்டத்தரணியானார். 1988 ஆம் ஆண்டு அதிபரின் சட்டத்தரணியாக பதவியேற்றார். 1992 ஆம் ஆண்டு கேம்பிரிஜ் பல்கலையில் எம்.பில். பட்டப்படிப்பை முடித்தார்.

அரசியல் வாழ்க்கை
----------------

1970 ஆம் ஆண்டின் பொதுத்தேர்தலின் போது ஐக்கிய தேசியக் கட்சி சார்பாக நுவரெலியா - மசுகெலியா பாராளுமன்றத் தொகுதியில் போட்டியிட்டு வெற்றியீட்டினார். இத்தேர்தலின் போது பாராளுமன்றம் சென்ற 17 ஐக்கிய தேசியக் கட்சி அங்கத்தவர்களில் காமினியும் ஒருவராவார். 1977 ஆம் ஆண்டு ஐக்கிய தேசியக் கட்சி வெற்றி பெற்றதை தொடர்ந்து அமைச்சராக பதவியேற்றார். இலங்கையின் மகாவலி துரித அபிவிருத்தி திட்டத்தினை முன்னெடுத்தார். 30 ஆண்டுகளுக்கு திட்டமிடப்பட்டிருந்த திட்டத்தை இவர் 6 ஆண்டுகளில் முடித்தார்.

இறப்பு
------

டிங்கிரி பண்டா விஜயதுங்கா 1994 ஆம் ஆண்டு அதிபர் தேர்தலில் போட்டியிடப் போவதில்லை என அறிவித்ததை தொடர்ந்து காமினி திசாநாயக்கா ஐக்கிய தேசியக் கட்சியின் அதிபர் வேட்பாளாராக தெரிவு செய்யப்பட்டார். அந்நேரம் இவரே பாராளுமன்றத்தின் எதிர்கட்சித் தலைவராகவுமிருந்தார். அதிபர் தேர்தலுக்கான கூட்டத்தின் போது ஏற்பட்ட குண்டு வெடிப்பின் போது இவர் கொல்லப்பட்டார். குண்டு வெடிப்பு விடுதலைப் புலிகள் மீது குற்றஞ்சாட்டப்பட்டது.

இவரது மகன் நவீன் திசாநாயக்க இலங்கை ஐக்கிய மக்கள் சுதந்திரக் கூட்டணி அரசில் பிரதி அமைச்சராக பதவி வகித்தவர்.

மேற்கோள்கள்
-----------

1. ↑  Perera, Gayani. "If cricket is king, he was the kingmaker". Dailymirror.. பார்த்த நாள்: 2008-05-19.

வெளியிணைப்புகள்
---------------

* ஐக்கிய தேசியக் கட்சியின் இணையத்தளம் பரணிடப்பட்டது 2008-04-18 at the வந்தவழி இயந்திரம்
**பத்ரி பிரசாத் பஜோரியா** (*Badri Prasad Bajoria*)(1925 – 1976) என்பவர் இந்தியச் சமூக சேவகர், பரோபகாரர், கல்வியாளர் மற்றும் ஸ்ரீ பல்தேவ் தாசு பஜோரியா இடைநிலைக் கல்லூரி, கமலா தேவி பஜோரியா பட்டக் கல்லூரி மற்றும் சேத் பல்தேவ் தாஸ் பஜோரியா மாவட்ட மருத்துவமனை ஆகியவற்றின் நிறுவனர் ஆவார். இவர் 1925-ல் இந்தியாவின் உத்தரப்பிரதேச மாநிலத்தில் உள்ள சகாரன்பூரில் கமலா தேவி மற்றும் பல்தேவ் தாசு பஜோரியா ஆகியோருக்கு மகனாகப் பிறந்தார். பஜோரியா சாவித்ரி தேவியை மணந்தார். இவர் ஸ்ரீமதி கமலா தேவி சரசுவதி சிசு மந்திர், பஜோரியா சனாதன் தரம் சங்கீர்தன் பவன் மற்றும் காந்தி நூற்றாண்டு கமலா தேவி பஜோரியா நினைவு கன்னா கண் மருத்துவமனை போன்ற நிறுவனங்களின் இணை நிறுவனர் ஆவார். இந்திய அரசால் 1972-ல் நான்காவது மிக உயர்ந்த இந்தியக் குடிமகன் விருதான பத்மசிறீ விருது இவருக்கு வழங்கி கௌரவிக்கப்பட்டார்.

மேற்கோள்கள்
-----------

1. 1 2  "Dignitaries". National Informatics Centre, Government of India. 2015. 21 May 2015 அன்று மூலம் பரணிடப்பட்டது. 3 June 2015 அன்று பார்க்கப்பட்டது.
2. ↑  "Badri Bajoria". My Heritage. 2015. 3 June 2015 அன்று பார்க்கப்பட்டது.
3. ↑  "Padma Shri" (PDF). Padma Shri. 2015. 15 October 2015 அன்று மூலம் (PDF) பரணிடப்பட்டது. 11 November 2014 அன்று பார்க்கப்பட்டது.
**நெம்யங்கு மலை** *(Nemjung)* என்பது நேபாள நாட்டின் இமயமலைப் பகுதியில் உள்ள ஒரு மலைப்பகுதியாகும். நேபாளத் தலைநகர் காட்மாண்டூவில் இருந்து வடமேற்காக சுமார் 150 கிலோமீட்டர் அல்லது 93 மைல்கள் தொலைவில் நெம்யங்கு மலை அமைந்துள்ளது. மேலும் இம்மலை ஏழாயிரமடி சிகரங்கள் வகைப்பாட்டில் அடங்கும் மலையான மனசுலு மலைக்கு வடமேற்கில் 25 கிலோமிட்டர் தொலைவில் இருக்கிறது. இம்மலையின் அதிகபட்ச உயரம் 7140 மீட்டர்கள் அல்லது 23,425 அடிகளாகும்.

1983 ஆம் ஆண்டு சப்பான் நாட்டைச் சேர்ந்த ஒரு மலையேற்றக்குழு நெம்யங்கு மலையில் ஏறி வெற்றிகண்டது. அதன்பின்னர் 1994 ஆம் ஆண்டில் இங்கிலாந்து நாட்டைச் சேர்ந்த மலையேற்றக் குழுவினர் மற்றும் 2009 ஆம் ஆண்டில் பிரான்சு நாட்டைச் சேர்ந்த குழுவினர்கள் பலமுயற்சிகள் மேற்கொண்டனர். 2009, அக்டோபர் 30 இல் ஒசாமுதனாபே தலைமையிலான சப்பானியக்குழு அதுவரையிலும் வெற்றி கொள்ள முடியாமலிருந்த மேற்கு முகடு மற்றும் மேற்கு முகப்பகுதியின் வழியாக நெம்யங்கு மலையின் உச்சியை அடைந்து வெற்றி கண்டனர்.

மேற்கோள்கள்
-----------

1. 1 2  "High Asia II: Himalaya of Nepal, Bhutan, Sikkim and adjoining region of Tibet". Peaklist.org.. பார்த்த நாள்: 2014-05-30.
2. ↑  "French Climb South Spur of Nemjung".. பார்த்த நாள்: 2012-09-28.
3. ↑  "Nemjung Climbed from the West".. பார்த்த நாள்: 2012-09-28.
4. ↑  "Japanese Climb West Face of Nemjung".. பார்த்த நாள்: 2012-09-28.
5. ↑  "2009: Nemjung, by D. MacDonald".. பார்த்த நாள்: 2012-09-28.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Basilornis|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

***பேசிலோர்னிசி*** (*Basilornis*) என்பது இசுஇசுடர்னிடே குடும்பத்தில் உள்ள மைனா பேரினமாகும். 1850-ல் சார்லஸ் லூசியன் போனபார்ட்டால் நிறுவப்பட்ட இந்தப் பேரினம், பின்வரும் சிற்றினங்களைக் கொண்டுள்ளது: 

* சுலாவெசி மைனா (*பாசிலோர்னிசு செலிபென்சிசு*)
* நீண்ட முகடு மைனா (*பேசிலோர்னிசு கோரிதைக்சு*)
* தலைமூடி மைனா (*பேசிலோர்னிசு கேலியாடசு*)

அப்போ மைனா முன்பு இந்த பேரினத்தில் சேர்க்கப்பட்டது; ஆனால் பின்னர் இது *குட்பெலோயா* என்ற ஒற்றைச் சிற்றினப் பேரினத்திற்கு மாற்றப்பட்டது.

*பேசிலோர்னிசு* என்ற பெயர் கிரேக்க வார்த்தைகளான *பேசிலியசு*, அதாவது "அரசன்" மற்றும் *ஆர்னிசு*, அதாவது "பறவை" ஆகியவற்றின் தொகுப்பாகும்.

மேற்கோள்கள்
-----------

1. ↑  "Sturnidae". The Trust for Avian Systematics. .

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q791214
* விக்கியினங்கள்: Basilornis
* ADW: Basilornis
* BOLD: 119679
* GBIF: 2489046
* iNaturalist: 14860
* IRMNG: 1201821
* ITIS: 557445
* என்.சி.பி.ஐ: 451429

 |
**ராணிகோட் கோட்டை** (*Ranikot Fort*) என்பது பாக்கித்தானின் சிந்துப் பிரதேசத்தில் ஜம்சாரோ மாவட்டத்தில், சான் பிரதேசத்திற்கு அண்மையில் அமைந்துள்ள ஒரு வரலாற்றுச் சிறப்பு மிக்க கோட்டை ஆகும். இது **சிந்துவின் பெரும் சுவர்** எனவும் சிறப்பாக அழைக்கப்படுகின்றது. அத்துடன் உலகில் காணப்படும் மிகப்பெரிய கோட்டடைகளில் இதுவும் ஒன்றென வரலாற்று ஆய்வாளர்கள் குறிப்பிடுகின்றனர். இதன் சுற்றளவு அண்ணளவாக ருபத்து ஆறு கிலோமீற்றர்கள் ஆகும். இக்கோட்டையானது சீனப் பெருஞ்வ சுருடன் ஒப்பிட்டுப் பார்க்கப்படுகின்றது. 1993 ஆம் ஆண்டில் பாக்கிஸ்தான் நாட்டின் கல்வி அமைச்சினால் உலகப் பாரம்பரியக் களமாக பிரகடனப் படுத்துவதற்காக யுனெஸ்கோ அமைப்பிற்குப் பரிந்துரைக்கப்பட்டது. 1975 ஆம் ஆண்டின் சட்ட திட்டங்களிற்கு அமைவாக அப்போதைய அரசாங்கம்ம் இக்கோட்டையை வரலாற்றுத் தளமாக பிரகடனம் செய்து வைத்தது.

அமைவிடம்
--------

இக்கோட்டையானது ஐதரபாத்தின் வட தேசிய நெடுஞ்சாலையில் இருந்து 90 கிலோமீற்றர்கள் தொலைவில் அமைந்துள்ளது. அத்துடன் கராச்சியில் இருந்து சன் பிரத்ஜேசத்திற்கு வருவதற்கு வெறுமனே ஒரு மணித்தியால நேரம் போதுமானது. அத்துடன் இச்சான் நகரத்தில் இருந்து கிளைப் பாதைகளினூடாக 21 கிலோ மீற்றர் தொலைவில் செல்கின்ற போது ரனிகொட் கோட்டையின் கிழக்குத் திசையில் அமைந்துள்ள நுழைவாயிலை அடையலாம்.

வரலாறு
------

இக்கோட்டை கட்டப்பட்டதற்கான காரணம இன்னமும் கண்டு அறியப்படவில்லை. எனினும் இக்கோட்டையானது சசானியர்கள், சைத்திஒயர்கள், பார்த்தியர்கள் அல்லது கிரேக்கப் பக்றேரியர்களின் ஆட்சிக் காலப்பகுதியிலேயே கட்டப்பட்டன என வரலாற்று ஆய்வாளர்கள் குறிப்பிடுகின்றனர். இருப்பினும் தொல்பொருள் ஆடய்வாளர்களது முடிவுகளுக்கு அமைவாக இகோட்டை கி.பி. 17 ஆம் நூற்றாண்டிலேயே கட்டப்பட்டது எனக் கூறப்படுகின்றது. அத்துடன் சிந்துப் பிரதேசத்தில் காணப்படும் தொல்பொருள் ஆய்வாளர்கள் இக்கோட்டை 1812 ஆம் ஆண்டிலே 1.2 மில்லியன் பாக்கிஸ்தானிய ரூபாய் செலவில் தல்பூர்கள் எனபவர்களால் கட்டப்பட்டது எனக் குறிப்பிடுகின்றனர். சிந்துவின் அமீர்கள் ஆட்சி நடந்த போது பிரித்தானியப் பேரரசு காலனித்துவ செயற்பாடுகளில் ஈடுபட்டு வந்தது. அந்த வகையில் பாக்கிஸ்தானின் சிந்துப்பிரதேசத்தில் பல யுத்த நடவடிக்கைகளில் பிரித்தானியப் பேரரசு ஈடுபட்டு வந்தது. அக்காலப்பகுதியில் சிந்துவினை அமீர்ஜ்கள் ஆட்சி செய்து வந்தனர். அவர்களின் இறுதிக் கட்ட யுத்தங்களின் போது இக்கோட்டையை பயன்படுத்தியதுடன் அவர்களது தலைநகரமாகவும் இக்கோட்டையும் இதனைச் சூழ்ந்து காணப்பட்ட நகரப் பிரதேசமும் விளங்கின. இகோட்டையின் கிழக்கு நுழைவாயிலில் மேற்கொள்ளப்பட்ட தொல்பொருள் அய்வானது இக்கோட்டை 18 தொடக்கம் 19 ஆம் நூற்றாண்டுக்கு இடைப்பட்ட காலப்பகுதியிலேயே கட்டப்பட்ட எனும் நிரூபணமான முடிவினைத் தந்தது.

மேற்கோள்கள்
-----------

1. ↑  **Lua error in Module:Citation/CS1 at line 2627: attempt to call field 'has\_accept\_as\_written' (a nil value).**
2. ↑  Ranikot Fort பரணிடப்பட்டது 2014-06-15 at Archive.today Tourism Pakistan Retrieved 14 June 2014
3. ↑  "Ranikot Fort – the Great Wall of Sindh". Islamic Arts and Culture.. பார்த்த நாள்: 10 January 2016.
4. ↑  "Ranikot Fort (Jamshoro, Sindh): An AMS Radiocarbon Date from Sann (Eastern) Gate : Journal of Asian Civilizations Vol. 32, No. 2" (pdf). harappa.com. December 2009.. பார்த்த நாள்: 10 December 2015.